104. ΑΠΟΦΑΣΗ ΥΠΟΥΡΓΩΝ ΕΡΓ ΑΣΙΑΣ ΚΑΙ  ΚΟΙΝΩΝΙΚΩΝ ΑΣΦΑΛΙΣΕΩΝ Αριθ. 50701 της 23 Νοεμ. /11 Δεκ. 1998 ( ΦΕΚ Β΄ 1247) Τροποποίηση της 50442/3.8.1998 απόφασης Υπουργού Εργασίας και Κοινωνικών Ασφαλίσεων. Έχοντας υπόψη: 1.Τις διατάξεις του Ν.Δ. 2963/54 «περί ιδρύσεως Αυτονόμου Οργανισμού Εργατικής Κατοικίας». 2.Τις διατάξεις του Κανονισμού «Περί προϋποθέσεων παροχής κατοικίας και δανείων υπό του Ο.Ε.Κ.». 3.Τις διατάξεις των άρθρ.9, 10 και 11 του Α.Ν. 163/67 «περί συστάσεως παρά του Ο.Ε.Κ. Κεφαλαίου στεγαστικής προστασίας εργαζομένων εν Δ. Γερμανία και τροποποιήσεως διατάξεων τινών της νομοθεσίας περί Ο.Ε.Κ.». 4.Τη διάταξη της παρ. 1 του άρθρ.33 του Νόμ. 2224/94 «Ρύθμιση θεμάτων εργασίας, συνδικαλιστικών δικαιωμάτων, υγιεινής και ασφάλειας των εργαζομένων και οργάνωσης Υπουργείου Εργασίας και των εποπτευομένων από αυτό Νομικών Προσώπων και άλλες διατάξεις». 5.Την αριθ. 50442/3.8.1998 απόφασή μας «περί καθορισμού όρων για την έκδοση παραχωρητηρίων». 6.Το αριθ. 30861/8210/16.11.1998 έγγραφό του Ο.Ε.Κ., με το οποίο μας υπέβαλε απόσπασμα πρακτικού της αριθ. 74/19.10. 998 συνεδριάσεως του Διοικητικού του Συμβουλίου. 7.Τις διατάξεις του άρθρ. 27 του Νόμ. 2081/1992 και του 29Α του Νόμ. 1558/85 και το γεγονός ότι από τις διατάξεις της απόφασης αυτής δεν προκαλείται δαπάνη σε βάρος του προϋπολογισμού του Ο.Ε.Κ. , αποφασίζουμε; 1.Τροποποιούμε μερικά την αριθ. 50442/3.8.1998 απόφασή μας και εγκρίνουμε όπως, η πληρωμή γίνεται σε ίσες μηνιαίες άτοκες δόσεις, οι οποίες δεν δύναται να είναι λιγότερες των 240 ή περισσότερες των 360. Ο αριθμός των ανωτέρω δόσεων καθορίζεται με απόφαση του Δ.Σ. του Ο.Ε.Κ. Η καταβολή των δόσεων αρχίζει ένα εξάμηνο μετά την έκδοση του οριστικού παραχωρητηρίου. Σε περίπτωση καθυστέρησης καταβολής οποιασδήποτε δόσεως του οφειλόμενου τιμήματος, οφείλεται ο νόμιμος τόκος υπερημερίας και ο Ο.Ε.Κ. έχει δικαίωμα αναγκαστικής εκτέλεσης για την είσπραξή του κατά τις διατάξεις του Κώδικα Πολιτικής Δικονομίας κατ’ εφαρμογή της παρ.8 του άρθρ.9 του Α.Ν. 163/1967, χωρίς να αποκλείεται και η είσπραξή του κατά τις διατάξεις του Κ.Ε.Δ.Ε., σύμφωνα με τη διάταξη του άρθρ.9 του Ν. Δ. 2963/1954. 2.Κατά τα λοιπά ισχύουν τα οριζόμενα στην αριθ. 50442/3.8.1998 απόφασής μας.

[Source: greek_legal_code_raptarchis | Tokens: 1971]